**«Listen to Your Hearbeat»**, svensk tittel: **«Lyssna till ditt hjärta»**, er en svensk popslager fra 2001, komponert av Thomas G:son og Henrik Sethsson, og fremført av popgruppen Friends. Den svenskspråklige versjonen av sangen vant svenske Melodifestivalen i 2001, og den engelskspråklige versjonen var Sveriges bidag i Eurovision Song Contest 2001 i København. Der endte sangen som nummer 5 av 23 deltakere.

Bakgrunn
--------

Låten er komponert av Thomas G:son og Henrik Sethsson. Dette var Thomas G:sons første seier i Melodifestivalen, og han skulle senere vinnere konkurranses ved flere anledninger. Sangen ble fremført av popgruppen Friends, som var satt sammen i forbindelse med en realityserie på TV4 Sverige høsten 1999.

«Lyssna till ditt hjärta» var ett av ti bidrag til den svenske finalen av Melodifestivalen i Malmö 23. februar 2001. Sangen vant både jury- og telefonavstemningen og ble dermed Sveriges bidrag til den internasjonale finalen i København 12. mai samme år.

I den internasjonale finalen var Sverige det syvende landet ut på scenen av 23 deltakere. På forhånd var Friends storfavoritter til å vinne, og sangen hadde blitt oversatt til engelsk med tittelen «Listen to Your Hearbeat». Sangen endte til slutt på en femteplass med 100 poeng.

Anklager om plagiat
-------------------

Låten ble imidlertid anklaget av fans og journalister for å være en ABBA-kopi. Sangen var også gjenstand for konkrete plagiat-anklager. blant annet av den kroatiske komponisten Johnny Zverzina som mente han hadde skrevet melodien allerede i 1987, da kalt «Isus najvece ime». Klagen førte imidlertid ikke frem.

Mer alvorlig var plagitanklagene fra komponistene bak Belgias Eurovision-bidrag fra 1996, «Liefde is een kaartspeel» med Lisa Del Bo. Svenska Tonsättares Internationella Musikbyrå nedsatte en bedømmingskomité for å ta stilling til anklagene, og frikjente låten såvidt. EBU vurderte også saken og konkluderte med at anklagene måtte avgjøres i retten.

Den belgiske komponistforeningen SABAM truet siden med rettssak. Til slutt inngikk de svenske komponistene og plateselskapet Mariann Grammofon et økonomisk forlik med SABAM og de belgiske låtskriverne for å avslutte saken. Denne prosessen ble først avsluttet to år etter Eurovision Song Contest 2001 og fikk ingen påvirkning for deltakelsen i København.

Utgivelse
---------

Sangen ble utgitt som singel på Mariann ‎Grammofon (katalognummer 015 023-2) våren 2001:

### Sporliste

| Spor | Låt | Lengde |
| --- | --- | --- |
| 1 | «Listen to Your Heartbeat» (P3 radioversjon) | 03:06 |
| 2 | «Lyssna till ditt hjärta» (svensk originalversjon) | 03:00 |
| 3 | «Listen to Your Heartbeat» (engelsk originalversjon) | 03:00 |
| 4 | «Listen to Your Heartbeat» (instrumentalversjon) | 03:00 |

Listeplasseringer
-----------------

Den svenske versjonen nådde en fjerdeplass på den svenske singellisten og en fjerdeplass på Svensktoppen.

| Liste (2001) | Høyesteplassering |
| --- | --- |
| Sveriges flagg Sverige (Sverigetopplistan) | 4 |

Referanser
----------

1. 1 2  «Friends – Lyssna till ditt hjärta». *discogs.com*. Besøkt 13. juni 2018.
2. ↑  Sweden, Sveriges Television AB, Stockholm,. «Melodifestivalen 2001». *svt.se* **(svensk)**. Besøkt 13. juni 2018.
3. ↑  NRK. «Anklaget for dobbelt plagiat!». *NRK*. Besøkt 13. juni 2018.
4. ↑  «The end of a decade: Copenhagen 2001». *eurovision.tv*. EBU. Besøkt 13. juni 2018.
5. ↑  «Eurovision Swedish entry 2001 now officially plagiarism - ESCToday.com». *Eurovision News, Polls and Information by ESCToday* **(engelsk)**. 9. august 2003. Besøkt 13. juni 2018.
6. ↑  «Friends låt var stulen». *Aftonbladet* **(svensk)**. Besøkt 13. juni 2018.
7. ↑  «The end of a decade: Copenhagen 2001 - Eurovision Song Contest Lisbon 2018». *eurovision.tv*. Besøkt 13. juni 2018.
8. ↑  Hung, Steffen. «"Lyssna till ditt hjärta" – Swedish Charts». *swedishcharts.com*. Besøkt 13. juni 2018.

| Utmerkelser og prestasjoner |
| --- |
|
| Forgjenger :**«When Spirits Are Calling My Name» medRoger Pontare**

 | **Sveriges bidrag i Eurovision Song Contest**2001 | Etterfølger :**«Never Let It Go» medAfro-Dite** |